**Esa Seppo Lonka** (s. 13. elokuuta 1948 Helsinki) on suomalainen laki- ja virkamies. Hän toimi Suomen valtakunnansovittelijana elokuusta 2009 vuoden 2014 loppuun.

Nuoruus
-------

Lonka kirjoitti ylioppilaaksi Helsingin toisesta lyseosta 1968 ja valmistui oikeustieteen kandidaatiksi Helsingin yliopistosta 1972. Hän aloitti työuransa valtion tieteellisen toimikunnan tutkimusapulaisena vuonna 1972 ja toimi samana vuonna myös professori Antti Suvirannan tutkimusapulaisena ja Helsingin yliopiston kurssiassistenttina. Vuonna 1973 Lonka toimi Väestörekisterikeskuksen tarkastajana ja aloitti työt sosiaali- ja terveysministeriön työsuojeluosastolla.

Ura
---

Lonka on tehnyt uransa sosiaali- ja terveysministeriössä, työministeriössä ja työ- ja elinkeinoministeriössä, joissa hän työskenteli vuodesta 1973 aina valtakunnansovittelijaksi valintaansa asti. Vuonna 2009 Lonka toimi maaliskuusta elokuuhun sosiaali- ja terveysministeriössä työsuojeluosaston säädösyksikön johtajana. Vuosina 2008–2009 hän oli hallitusneuvos työ- ja elinkeinoministeriössä ja vuosina 1999–2009 sitä edeltäneen työministeriön politiikkaosastolla. Vuodet 1989–1998 Lonka työskenteli erilaisissa tehtävissä työministeriön työympäristöosastolla ja sitä ennen vuodet 1983–1989 sosiaali- ja terveysministeriössä. Vuodesta 1987 hän toimi Uudenmaan piirisovittelijana ja valtakunnansovittelijan varamiehenä. Lonka toimi työtuomioistuimen varajäsenenä vuodesta 1995.

Valtakunnansovittelijaksi
-------------------------

Alkuvuonna 2009 järjestetyssä uuden valtakunnansovittelijan hakuprosessissa Lonka oli monien mutkien kautta työmarkkinajärjestöjen ehdokas, joskaan kaikki järjestöt eivät olleet yksimielisiä. Muun muassa Akava ajoi Markku Lemmettyä viime metreille asti.

Valtakunnansovittelijan viran täyttöä leimasi pitkähkö, jopa farssiksikin kutsuttu valintaprosessi, jonka aikana useampaan kertaan suosikkien joukkoon noussut henkilö vetäytyi. Näihin kuuluivat SAK:n entinen puheenjohtaja Lauri Ihalainen (ei hakenut) sekä hakemuksensa peruuttaneet Työttömyysvakuutusrahaston toimitusjohtaja Heikki Pohja ja SAK:n elinkeinoasioiden päällikkö Janne Metsämäki. Virkaa haki 16 henkilöä, mutta sitä ehdotettiin prosessin aikana jopa julistettavaksi uudelleen hakuun ehdokkaiden vetäytymisen vuoksi.

10. kesäkuuta 2009 työministeri Tarja Cronberg ilmoitti esittävänsä Lonkaa tehtävään. 18. kesäkuuta 2009 Valtioneuvosto nimesi Longan valtakunnansovittelijaksi. Lonka aloitti elokuun puolivälissä, kun hänen edeltäjänsä Juhani Salonius siirtyi eläkkeelle.

Lähteet
-------

1. ↑  *Suomen lakimiehet 2003,* Talentum 2003, ISBN 952-14-0637-2.
2. ↑  Wikipediaan pikapäivitys Esa Lonkasta *Kauppalehti*.  10.6.2009. Viitattu 10.6.2009. [vanhentunut linkki]
3. 1 2 3  Esa Lonkasta valtakunnansovittelija  18.6.2013. Työ- ja elinkeinoministeriö.  Arkistoitu 2.10.2013. Viitattu 29.9.2013.
4. ↑  Esa Lonka jatkaa valtakunnansovittelijana  13.6.2013. Työ- ja elinkeinoministeriö.  Arkistoitu 27.9.2013. Viitattu 29.9.2013.
5. ↑  Nissilä, Maija-Leena: Esa Lonka puurtaa pitkää päivää - Tulossa työläs työmarkkinakevät.  *Opettaja*, 8.10.2010, 105. vsk, nro 1, s. 6-9.  Opetusalan Ammattijärjestö OAJ ry. Artikkelin verkkoversio. Viitattu 29.9.2013. [vanhentunut linkki]
6. 1 2 3 4 5  Ansioluettelo Työ- ja elinkeinoministeriö. Viitattu 29.9.2013.
7. 1 2 3  Esa Lonka nousemassa valtakunnansovittelijaksi *Helsingin Sanomat*.  10.6.2009.  Arkistoitu 2.10.2013. Viitattu 10.6.2009.
8. ↑  Virtanen, Hannu: Farssi vailla vertaa (pääkirjoitus) *Savon Sanomat*.  2.6.2009.  Arkistoitu 9.6.2009. Viitattu 10.6.2009.
9. 1 2  Liiten, Marjukka: Janne Metsämäki SAK:n ehdokas valtakunnansovittelijaksi *Helsingin Sanomat*.  25.5.2009.  Arkistoitu 2.10.2013. Viitattu 10.6.2009.
10. ↑  Heikki Pohja ei haluakaan valtakunnansovittelijaksi, Esa Lonka kiinnostunut *Helsingin Sanomat*.  20.5.2009.  Arkistoitu 2.10.2013. Viitattu 10.6.2009.
11. ↑  Yle: Oikeuskansleri torjuu uuden haun valtakunnansovittelijaksi *Helsingin Sanomat*.  6.6.2009.  Arkistoitu 2.10.2013. Viitattu 10.6.2009.   
Pohjanpalo, Olli: Cronberg: Sovittelijan viran uutta hakua ei ole haudattu *Helsingin Sanomat*.  7.6.2009.  Arkistoitu 2.10.2013. Viitattu 10.6.2009.
12. ↑  Esa Longasta uusi valtakunnansovittelija *MTV3 Uutiset*.  10.6.2009. Viitattu 10.6.2009.
13. 1 2  Esa Lonka on uusi valtakunnansovittelija *Iltalehti*.  18.6.2009.  Arkistoitu 20.6.2009. Viitattu 18.6.2009.


|  |  |  |
| --- | --- | --- |
| Edeltäjä:**Juhani Salonius** | **Suomen valtakunnansovittelija**2009–2015 | Seuraaja:**Minna Helle** |